**DĖL SAVIVALDYBĖS NEKILNOJAMOJO TURTO NURAŠYMO, IŠARDYMO IR LIKVIDAVIMO**

2022 m. gruodžio 23 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 26 straipsnio 1 dalies 1, 2 ir 8 punktais, 27 straipsnio 2 ir 6 dalimis, Rokiškio rajono savivaldybei nuosavybės teise priklausančio turto pripažinimo nereikalingu arba netinkamu (negalimu) naudoti ir jo nurašymo, išardymo ir likvidavimo tvarkos aprašo, patvirtinto Rokiškio rajono savivaldybės tarybos 2021 m. gruodžio 23 d. sprendimu Nr. TS-258 „Dėl Rokiškio rajono savivaldybei nuosavybės teise priklausančio turto pripažinimo nereikalingu arba netinkamu (negalimu) naudoti ir jo nurašymo, išardymo ir likvidavimo tvarkos aprašo patvirtinimo“ 14.4 ir 17.1.1 papunkčiais ir 21 punktu, Rokiškio rajono savivaldybės administracijos direktoriaus 2022 m. lapkričio 9 d. įsakymu Nr. AV-1160 „Dėl Rokiškio rajono savivaldybės turto pripažinimo netinkamu (negalimu) naudotis“ ir Rokiškio rajono savivaldybės administracijos direktoriaus 2022 m. lapkričio 24 d. įsakymu Nr. AV-1209 „Dėl Rokiškio rajono savivaldybės turto pripažinimo netinkamu (negalimu) naudotis“, Rokiškio rajono savivaldybės taryba nusprendžia:

1. Nurašyti, išardyti ir likviduoti savivaldybei nuosavybės teise priklausantį, fiziškai ir funkciškai nusidėvėjusį, pripažintą nereikalingu ir netinkamu (negalimu) naudoti bei neparduotiną dėl fizinio ir funkcinio nusidėvėjimo, turtą:
   1. kitus inžinerinius statinius – tiltelį, unikalus Nr. 4400-2201-4117, esantį Melioratorių g. 1B, Kavoliškio k., Rokiškio kaimiškojoje sen., Rokiškio r. sav., kurio įsigijimo balansinė vertė 2022 m. lapkričio 30 d. – 4084,00 Eur, likutinė vertė 2022 m. lapkričio 30 d. – 3857,08 Eur, registravimo grupė – 1203200, finansavimo šaltinis – kiti finansavimo šaltiniai;
   2. kitus inžinerinius statinius – lieptą, unikalus Nr. 4400-1458-6013, esantį Ežero g. 1A, Rokiškyje, kurio įsigijimo balansinė vertė 2022 m. lapkričio 30 d. – 17331,00 Eur, turto likutinė vertė 2022 m. lapkričio 30 d. – 16491,17 Eur, turto registravimo grupė – 1203200, finansavimo šaltinis – kiti finansavimo šaltiniai;
   3. kitus inžinerinius statinius – valčių prieplauką, unikalus Nr. 4400-1458-5938, esančią Ežero g. 1A, Rokiškyje, kurio įsigijimo balansinė vertė 2022 m. lapkričio 30 d. – 4750,00 Eur, turto likutinė vertė 2022 m. lapkričio 30 d. – 4486,12 Eur, turto registravimo grupė – 1203200, finansavimo šaltinis – kiti finansavimo šaltiniai.
2. Įpareigoti:
   1. Rokiškio rajono savivaldybės administracijos Rokiškio kaimiškąją seniūniją likviduoti 1.1 papunktyje nurodytą turtą;
   2. Rokiškio rajono savivaldybės administracijos Rokiškio miesto seniūniją likviduoti 1.2 ir 1.3 papunkčiuose nurodytą turtą.
3. Sprendimą skelbti savivaldybės interneto svetainėje [www.rokiskis.lt](http://www.rokiskis.lt).

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL SAVIVALDYBĖS NEKILNOJAMOJO TURTO LIKVIDAVIMO IR JO NURAŠYMO“ AIŠKINAMASIS RAŠTAS**

**Sprendimo projekto tikslai ir uždaviniai.**

Leisti nurašyti, išardyti ir likviduoti Rokiškio rajono savivaldybei nuosavybės teise priklausantį turtą, esantį Melioratorių g. 1B, Kavoliškio k., Rokiškio kaimiškoji sen., Rokiškio r. sav. ir Ežero g. 1A, Rokiškyje.

**Teisinio reguliavimo nuostatos.**

Lietuvos Respublikos vietos savivaldos įstatymo 16 straipsnio 2 dalies 26 punktas nustato, kad išimtinė savivaldybės tarybos kompetencija – sprendimų dėl disponavimo savivaldybei nuosavybės teise priklausančiu turtu priėmimas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 26 straipsnio 1 dalies 1, 2 ir 8 punktai nurodo, kad ilgalaikis materialusis turtas pripažįstamas nereikalingu arba netinkamu (negalimu) naudoti, kai jis fiziškai nusidėvi, yra nereikalingas savivaldybės funkcijoms įgyvendinti ir nelieka kur jį pritaikyti, 27 straipsnio 2 ir 6 dalys nurodo, kad ilgalaikis materialusis turtas turi būti nurašomas, išardomas ir likviduojamas.

Rokiškio rajono savivaldybei nuosavybės teise priklausančio turto pripažinimo nereikalingu arba netinkamu (negalimu) naudoti ir jo nurašymo, išardymo ir likvidavimo tvarkos aprašo, patvirtinto Rokiškio rajono savivaldybės tarybos 2021 m. gruodžio 23 d. sprendimu Nr. TS-258 „Dėl Rokiškio rajono savivaldybei nuosavybės teise priklausančio turto pripažinimo nereikalingu arba netinkamu (negalimu) naudoti ir jo nurašymo, išardymo ir likvidavimo tvarkos aprašo patvirtinimo“ 17.1.1 punktas numato, kad sprendimus dėl pripažinto nereikalingu arba netinkamu (negalimu) naudoti Savivaldybės nekilnojamojo turto ar kitų nekilnojamųjų daiktų nurašymo ir likvidavimo priima Savivaldybės taryba.

**Sprendimo projekto esmė.**

Siūlome leisti nurašyti, išardyti ir likviduoti fiziškai nusidėvėjusį, savivaldybei nuosavybės teise priklausantį turtą: kitus inžinerinius statinius – tiltelį, unikalus Nr. 4400-2201-4117, esantį Melioratorių g. 1B, Kavoliškio k., Rokiškio kaimiškoji sen., Rokiškio r. sav. ir kitus inžinerinius statinius – lieptą, unikalus Nr. 4400-1458-6013 bei kitus inžinerinius statinius – valčių prieplauką, unikalus Nr. 4400-1458-5938, esančius Ežero g. 1A, Rokiškyje.

**Laukiami rezultatai.**

Bus likviduotas, išardytas ir nurašytas savivaldybės nekilnojamasis turtas, kuris yra netinkamas naudoti dėl fizinio ir funkcinio nusidėvėjimo.

**Finansavimo šaltiniai ir lėšų poreikis**.

Sprendimo įgyvendinimui biudžeto lėšos nereikalingos.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Turto valdymo ir ūkio skyriaus vyriausioji specialistė Gailutė Vaikutienė